Hagmann

**Hagmann** (vene keeles *Гагман*), varem **Hagman** oli ilmselt Rootsist pärit aadlisuguvõsa.

## Ajalugu
1769. aastal tõsteti Niclas Friedrich von Hagemann Saksa-Rooma keisri poolt< aadliseisusse.

## Hagmannid rüütelkonna matriklis

1854. aasta 22. jaanuaril (vkj) võeti vennad kindralmajor Eduard Friedrich von Hagmann (1807−1880) ja kaptenleitnant Alexander Friedrich Theodor von Hagmann (1816−1874) Eestimaa rüütelkonna matriklisse. Kolmanda venna Moritz Ludwig Alexander von Hagmanni (1812−1847) järeltulijad − tema lesk Anna Sophie von Hagmann (sündinud von Hagmann) ning lapsed staabikapten Karl Wilhelm Ludwig, alamporutšik  Moritz Friedrich Alexander ja Luise Charlotte Emilie − immatrikuleeriti Eestimaal 28. juunil (vkj) 1868. aastal. 

Suguvõsa vanemast Venemaa liinist pärit Friedrich Magnus Gustav von Hagmann (1806−1870) võeti 1848. aasta 30 novembril (vkj) Tveri kubermangu aadlisuguvõsaraamatusse. Tema pojad Nikolai Fjodorovitš von Hagmann (1840−1913) ja Pjotr von Hagmann (1851−1903) võeti 1879. aastal Moskva kubermangu aadlisuguvõsaraamatusse. 1833. aastal oli sinna võetud suguvõsa nooremast Venemaa harust pärit Gustav Magnus von Hagmann. 

Hagmannid olid kantud ka Kostroma kubermangu aadlisuguvõsaraamatusse.

## Suguvõsa liikmeid
*Eduard Friedrich von Hagmann (1807−1880), Venemaa keisririigi suurtükiväekindral, Novogeorgijevski kindluse komandant, pataljoni- ja brigaadikomandör, diviisiülem
*Alexander Friedrich Theodor von Hagmann (1816−1874), Venemaa keisririigi kontradmiral, laevakomandör, Peterburi sadamakapten
*Nikolai Fjodorovitš von Hagmann (1840−1913), tõeline riiginõunik, meditsiinidoktor, Moskva ülikooli eradotsent
*Gregor Karl von Hagmann (1858−1919), Venemaa keisririigi kontradmiral
*Dmitri Fjodorovitš von Hagmann (1860−pärast 1917), Venemaa keisririigi porutšik, riiginõunik, Mogiljovi ja Tobolski kuberner, maakonna aadlimarssal, semstvovalitsuse esimees
*Aleksandr Nikolajevitš Hagmann (1871−1935), meditsiinidoktor, teaduste doktor, Moskva ülikooli eradotsent, röntgeniinstituudi professor, nimekas kirurg-uroloog

## Hagmanni suguvõsa mõisavaldused
*Eestimaa:
**Haansalu (*Lilienhof*) (1815−1828, pandivaldus), Suur-Öötla (*Groß-Oethel*) (1773−1806), Väike-Öötla (*Klein-Oethel*) (1773−1806)
*Liivimaa läti distrikt:
**Brieži (*Palmhof*) (1797−1825, rendivaldus)
*Peterburi kubermang:
**Gluhhovo
*Pihkva kubermang:
**Aleksejevskoje

## Viited

## Kirjandus
*EAA, f. 1674, n. 2, s. 91. Hagmann.
**Der Adel der russischen Ostseeprovinzen (Estland, Kurland, Livland, Ösel)*. 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 310.
**Genealogisches Handbuch der baltischen Ritterschaften*. Teil: Estland. Bd III. Görlitz: Verlag E. U. Starke, 1930. Lk 332−334 https://www.digitale-sammlungen.de/en/view/bsb00000601?page=341.
**Genealogisches Handbuch des Adels*. Adelslexikon. Bd IV. Limburg an der Lahn: C. A. Starke Verlag, 1978. Lk 387−388.
**Родословная книга дворянства Московской губернии*. Томь первый. Toim. Л. М. Савёлов. Москва: Издание Московскаго Дворянства, 1914. Lk 311−312 https://viewer.rsl.ru/ru/rsl01004181794?page=162&rotate=0&theme=white.
*Чернявский, Михаил Петрович. *Генеалогия господ дворян, внесенных в родословную книгу Тверской губернии с 1787 по 1869 год: с алфавитным указателем и приложениями*. Тверь: 1869. Nr 235 http://elib.shpl.ru/ru/nodes/111-chernyavskiy-m-p-genealogiya-gospod-dvoryan-vnesennyh-v-rodoslovnuyu-knigu-tverskoy-gubernii-s-1787-po-1869-g-s-alfavitnym-ukazatelem-i-prilozheniem-tver-1869#mode/inspect/page/114/zoom/6.

## Välislingid
*Hagmanni suguvõsa vapp saidil Aadlivapid Ajalooarhiivis 
*Hagmann suguvõsa vapp saidil archivinformationssystem.at
*Hagmanni suguvõsa Venemaa liin (Karl Samueli järeltulijad) saidil rgfond.ru